ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
மத்திய தகவல் மற்றும் ஒலிபரப்பு அமைச்சகத்தின் செயலாளராக திரு அபூர்வ சந்திரா பொறுப்பேற்பு
மத்திய தகவல் மற்றும் ஒலிபரப்பு அமைச்சகத்தின் செயலாளராக திரு அபூர்வ சந்திரா, இ.ஆ.ப.  இன்று பொறுப்பேற்றுக் கொண்டார். குடிசார் பொறியாளராக தேர்ச்சிபெற்ற திரு சந்திரா, குடிசார் பொறியியலில் இளங்கலை பட்டத்தையும், தில்லி இந்திய தொழில்நுட்பக் கழகத்தின் கட்டுமான பொறியியலில் முதுகலைப் பட்டத்தையும் பெற்றுள்ளார்.
திரு அபூர்வ சந்திரா இதற்கு முன்பு கடந்த 2020-ஆம் ஆண்டு செப்டம்பர் மாதம் நாடாளுமன்றத்தில் நிறைவேற்றப்பட்ட தொழிலாளர் குறியீடுகளை அமல்படுத்துவதற்காக 1.10.2020 முதல் மத்திய தொழிலாளர் மற்றும் வேலைவாய்ப்பு அமைச்சகத்தின் செயலாளராக பணிபுரிந்தார்.
அவரது வழிகாட்டுதல்களின்படி, அனைத்து பங்குதாரர்களுடன் விரிவாக கலந்தாலோசித்து நான்கு தொழிலாளர் குறியீடுகளுக்கான திட்டம் வகுக்கப்பட்டது. ரூபாய் 23,000 கோடி மதிப்பில் முறைசார்ந்த துறைகளில் 78.5 கோடி பணியாளர்களுக்கு வேலை வாய்ப்புகளை வழங்குவதற்காக தற்சார்பு இந்தியா வேலைவாய்ப்பு திட்டம் அறிமுகப்படுத்தப்பட்டுள்ளது.
கொள்முதல் நடைமுறைகளைத் துரிதப்படுத்துவது வாயிலாக இந்திய ஆயுதப் படைகளுக்கு மேலும் வலு சேர்ப்பதற்காக பாதுகாப்பு அமைச்சகத்தில் கொள்முதலுக்கான தலைமை இயக்குநராக திரு அபூர்வ சந்திரா கடந்த 2017-ஆம் ஆண்டு முதல் பணியாற்றினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748302
பிரதமர் அலுவலகம்
மத்திய வேலைவாய்ப்பு உத்தரவாதக் கவுன்சிலின் 21-வது கூட்டத்துக்கு தலைமைவகித்தார் மத்திய ஊரக வளர்ச்சி, வேளாண்மை மற்றும் விவசாயிகள் நலன், பஞ்சாயத்து ராஜ் துறை அமைச்சர் திரு.நரேந்திர சிங் தோமர்
மகாத்மா காந்தி தேசிய ஊரக வேலைவாய்ப்பு உத்தரவாத சட்டம்  2005-இன் உட்பிரிவு 10-இன்கீழ் அமைக்கப்பட்ட மத்திய வேலைவாய்ப்பு உத்தரவாதக் கவுன்சிலின் 21-வது கூட்டம், 2.6.2020-இல் நடைபெற்றது. இதில், காணொளிக் காட்சி மூலம், மத்திய ஊரக வளர்ச்சி, வேளாண்மை மற்றும் விவசாயிகள் நலன், பஞ்சாயத்து ராஜ் துறை அமைச்சர் திரு.நரேந்திர சிங் தோமர் தலைமை வகித்தார்.
கூட்டத்தில் பங்கேற்றவர்கள் மத்தியில் பேசிய திரு.நரேந்திர சிங் தோமர், கிராமப்பகுதி மக்களுக்கு மாற்று வேலைவாய்ப்பு வழங்கும் மிகப்பெரும் வேலைவாய்ப்பு உருவாக்கும் திட்டங்களில் ஒன்றாக மகாத்மா காந்தி தேசிய ஊரக வேலைவாய்ப்புத் திட்டம் திகழ்வதாகத் தெரிவித்தார். இந்தத் திட்டத்தின் கீழ், 261 வகையான வேலைவாய்ப்புகளுக்கு அனுமதி அளிக்கப்பட்டுள்ளது. அதில், 164 வகையான பணிகள், வேலைவாய்ப்பு மற்றும் அதுதொடர்பான நடவடிக்கைகளாக உள்ளது. தனிநபர் சொத்துக்கள், நீர் சேமிப்பு/நீர்ப்பாசனம் தொடர்பான சொத்துக்கள் உருவாக்கத்துக்கு அரசு முக்கியத்துவம் அளித்து வருகிறது. இது வேளாண் துறைக்கு உதவிகரமாக இருக்கும்.
வெளிப்படைத்தன்மை மற்றும் நம்பகத்தன்மையை உறுதிப்படுத்தும் வகையில், மகாத்மா காந்தி தேசிய ஊரக வேலைவாய்ப்புத் திட்டப் பணியாளர்களின் ஊதியத்தை வங்கிக்கணக்கில் 100 சதவீதமும் செலுத்தச் செய்ய அனைத்து நடவடிக்கைகளையும் அரசு எடுத்து வருகிறது. அதையொட்டி, பணிகளில் சமூகத்தணிக்கை செய்ய முக்கியத்துவம் அளிக்கப்படுகிறது. 2020-21-ஆம் நிதியாண்டில் இதுவரை இல்லாத வகையில், ரூ.61,500 கோடி ஒதுக்கீடு செய்யப்பட்டுள்ளது. கோவிட்-19 பெருந்தொற்றுப் பரவலால் எழுந்துள்ள நெருக்கடி காலத்தில், தேவைப்படும் பணியாளர்களுக்கு வேலைவாய்ப்பு வழங்க, சுயசார்பு இந்தியா இயக்கத்தின் கீழ், கூடுதலாக ரூ.40,000 கோடிக்கு வழிவகை செய்யப்பட்டுள்ளது. இந்தத் திட்டத்தின் கீழ், மாநிலங்கள்/யூனியன் பிரதேசங்களுக்கு ஏற்கனவே ரூ.28,000 கோடி விடுவிக்கப்பட்டுள்ளதாக அமைச்சர் நரேந்திர சிங் தோமர் கூறினார்
(
விவசாயத்துறை அமைச்சகம்
காரீப் பயிர் விதைப்பு 733 லட்சம் ஹெக்டேர் பரப்பளவைத் தாண்டியது
ஜூலை 21, 2023 நிலவரப்படி காரீப் பயிர்களின் பரப்பளவு முன்னேற்றத்தை வேளாண்மை மற்றும் விவசாயிகள் நலத் துறை வெளியிட்டுள்ளது.
இதன்படி காரீப் பருவப் பயிர்கள் மொத்தம் 733.42 லட்சம் ஹெக்டேர் பரப்பில் விதைக்கப்பட்டுள்ளன. சென்ற ஆண்டு இதே காலத்தில் மொத்தம் 724.99 லட்சம் ஹெக்டேர் பரப்பில் விதைக்கப்பட்டிருந்தன.
விதைக்கப்பட்டுள்ள முக்கிய பயிர்கள் பற்றிய விவரம் பின்வருமாறு:
அரிசி: இந்த ஆண்டு  சுமார் 180.20 லட்சம் ஹெக்டேர் நிலப்பரப்பில் விதைக்கப்பட்டுள்ளது. சென்ற ஆண்டு  இதே காலத்தில் விதைக்கப்பட்ட நிலப்பரப்பின் அளவு 175.47 லட்சம் ஹெக்டேர்.
பருப்பு வகைகள்: கடந்த ஆண்டு 95.22 லட்சம் ஹெக்டேர் நிலப்பரப்பில் விதைக்கப்பட்டிருந்த பருப்பு வகைகள், இந்த ஆண்டு 85.85 லட்சம் ஹெக்டேர் நிலப்பரப்பில் விதைக்கப்பட்டுள்ளன.
ஸ்ரீ அன்னா மற்றும் மோட்டா தானியங்கள்: சுமார் 134.91 லட்சம் ஹெக்டேர் பரப்பளவில் பயிரிடப்பட்டுள்ளன. சென்ற ஆண்டு இதே காலத்தில் 128.75 லட்சம் ஹெக்டேர் நிலப்பரப்பில் பயிரிடப்பட்டன.
எண்ணெய் வித்துக்கள்: நடைபாண்டில் 160.41 லட்சம் ஹெக்டேர் நிலப்பரப்பில் பயிரிடப்பட்டுள்ள எண்ணெய் வித்துக்கள், கடந்த ஆண்டு 155.29 லட்சம் ஹெக்டேர் நிலப்பரப்பில் பயிரிடப்பட்டிருந்தன.
கரும்பு: 2023-ஆம் ஆண்டில் 56.00 லட்சம் ஹெக்டேர் நிலப்பரப்பில் விதைக்கப்பட்டுள்ள கரும்பு, கடந்த 2022-ஆம் ஆண்டில் 53.34 லட்சம் ஹெக்டேர் நிலப்பரப்பில் விதைக்கப்பட்டன.
சணல் & மேஸ்தா: தற்போது 6.36 லட்சம் ஹெக்டேர் நிலப்பரப்பிலும், முந்தைய ஆண்டில் 6.92 லட்சம் ஹெக்டேர் நிலப்பரப்பிலும் பயிரிடப்பட்டுள்ளது.
பருத்தி: சுமார் 109.69 லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 109.99 லட்சம் ஹெக்டேர் நிலப்பரப்பில் பயிரிடப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1942000
வணிகம் மற்றும் தொழில்துறை அமைச்சகம்
2023 ஜனவரி 10-16 வரை ஸ்டார்ட்அப் இந்தியா புதுமை வாரத்தை நடத்தும் டிபிஐஐடி
தொழில் மற்றும் உள்நாட்டு வர்த்தக மேம்பாட்டுத் துறையும் , வர்த்தகம் மற்றும் தொழில்துறை அமைச்சகமும் இணைந்து, இந்திய ஸ்டார்ட்அப் சூழல் மற்றும் தேசிய ஸ்டார்ட்அப் தினத்தை  கொண்டாடுவதற்காக வரும் 10-ம் தேதி முதல் 16-ம் தேதி வரை ஸ்டார்ட்அப் இந்தியா புதுமை வாரத்தைக் கொண்டாட ஏற்பாடு செய்துள்ளது.
ஸ்டார்ட்அப் இந்தியா புதுமை வாரம் 2023 கொண்டாட்டத்தில், தொழில்முனைவோர், தொழில்முனைவராகும் ஆர்வமுள்ளோருக்கான கருத்தரங்குகளோடு, இது ஸ்டார்ட்அப் சூழலில் தொடர்புடைய அரசு அதிகாரிகள், கார்ப்பரேட் நிறுவனங்கள் மற்றும் முதலீட்டாளர்களும் பங்கு பெறுவர்.
மேலும், ஆசாதி கா அம்ரித் மஹோத்சவ் கொண்டாட்டங்களின் ஒரு பகுதியாக, நாடு முழுவதும் 75-க்கும் மேற்பட்ட இடங்களில் ஸ்டார்ட்அப் தொடர்பான பல்வேறு நிகழ்வுகள் ஏற்பாடு செய்யப்பட்டு, நாடு முழுவதும் உள்ள தொழில்முனைவோர் மற்றும் கண்டுபிடிப்புகள் ஊக்குவிக்கப்படவுள்ளன. இந்த நிகழ்வுகளில் பெண் தொழில்முனைவோருக்கான பிரத்யேக பயிற்சிப் பட்டறைகள், வழிகாட்டும் பயிற்சிகள், வட்ட மேசை மாநாடுகள், திறன் மேம்பாட்டுப் பயிற்சிக் பட்டறைகள் போன்றவை அடங்கும்.
மேலும், ஜனவரி 16, 2023 அன்று தேசிய ஸ்டார்ட்அப் தினத்தை நினைவுகூரும் வகையில், ஸ்டார்ட்அப் நிறுவனங்களில் சிறந்து விளங்கியோருக்கு தேசிய ஸ்டார்ட்அப் விருதுகள் 2022 பாராட்டு விழாவை டிபிஐஐடி ஏற்பாடு செய்கிறது. இந்த விழாவில், பல்வேறு துறைகள், ஸ்டார்ட்அப்களில் சிறந்து விளங்குவோரை அங்கீகரித்து வெகுமதி அளிக்கப்படும்.
ஜனவரி 10 முதல் ஜனவரி 16 2023 வரை கொண்டாடப்படும் ஸ்டார்ட்அப் இந்தியா இன்னோவேஷன் வீக், நாடு முழுவதும் உள்ள ஸ்டார்ட்அப் நிறுவனங்களையும், இந்தியாவில் தொழில் முனைவோரையும் ஊக்கப்படுத்துவதை நோக்கமாகக் கொண்டுள்ளது.
பிரதமர் அலுவலகம்
பாலியில் ஜி-20 மாநாட்டுக்கு இடையே பிரான்ஸ் அதிபருடனான பிரதமரின் சந்திப்பு
பாலியில் ஜி-20 மாநாட்டுக்கு இடையே பிரான்ஸ் அதிபர் திரு இமானுவேல் மேக்ரானை பிரதமர் திரு நரேந்திர மோடி இன்று சந்தித்து பேசினார்.
பாதுகாப்பு, சிவில் அணுசக்தி, வர்த்தகம் மற்றும் முதலீடு போன்ற பலதரப்பட்ட துறைகளில் தற்போதுள்ள ஒத்துழைப்புக் குறித்து இரண்டு தலைவர்களும் ஆய்வு செய்தனர். புதிய துறைகளில் ஏற்படும் பொருளாதார தொடர்புகள் அதிகரிப்பதை இருதலைவர்களும் வரவேற்றனர்.
பிராந்திய மற்றும் சர்வதேச விவகாரங்களில் பரஸ்பர இருநாட்டு நலன் குறித்தும் விவாதிக்கப்பட்டது.
------
(MSV/IR/KPG/KRS
(
கப்பல் போக்குவரத்து அமைச்சகம்
மத்திய துறைமுகங்கள், கப்பல் மற்றும் நீர்வழிகள் அமைச்சகத்தின் திட்டங்கள் பற்றி அமைச்சர் திரு சர்பானந்தா சோனோவால் ஆய்வு
மத்திய துறைமுகங்கள், கப்பல் மற்றும் நீர்வழிகள் அமைச்சர் திரு சர்பானந்தா சோனோவால், அமைச்சகத்தின் சார்பாக நடைபெற்று வரும் பல்வேறு திட்டங்களின் நிலை குறித்து இன்று ஆய்வு செய்தார். பல்வேறு திட்டங்களின் தற்போதைய நிலை குறித்து அமைச்சகத்தின் செயலாளர் டாக்டர் சஞ்சீவ் ரஞ்சன் அமைச்சரிடம் எடுத்துரைத்தார். அமைச்சகத்தின் அனைத்து மூத்த அதிகாரிகளுடன் அமைச்சர் தமது அறையில் கலந்துரையாடினார்.
தமக்கு அளிக்கப்பட்டுள்ள பொறுப்புகளை வெற்றிகரமாக நிறைவேற்றத் தேவையான அனைத்து முயற்சிகளும் மேற்கொள்ளப்படும் என்று திரு சர்பானந்தா கூறினார். தமக்கு முன்னர் அமைச்சகத்தில் பணி புரிந்தோர் மேற்கொண்ட சிறப்பான பணிகளை முன்னெடுத்துச் செல்வதுடன், அனைத்து இலக்குகளையும் தாமதமின்றி, உரிய நேரத்தில் நிறைவேற்ற புதிய குழுவினருடன் இணைந்து தீவிரமாக பணியாற்றுவேன் என்றும் அவர் குறிப்பிட்டார்.
செயலாளர் டாக்டர் சஞ்சீவ் ரஞ்சன், கூடுதல் செயலாளர் திரு சஞ்சய் பந்தோபாத்யாயா, துறைமுகங்கள் இணைச் செயலாளர் திரு விக்ரம் சிங், நிர்வாக இணைச் செயலாளர் திரு லூகாஸ் எல் கம்சுவான் ஆகியோர் போக்குவரத்து மாளிகைக்கு வந்த அமைச்சருக்கு உற்சாக வரவேற்பு அளித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734572
உள்நாட்டு விமானப் போக்குவரத்து அமைச்சகம்
உடான் திட்டத்தின்கீழ் ஜனவரி 2023 வரை 73 விமான நிலையங்கள் செயல்பாட்டிற்கு கொண்டுவரப்பட்டுள்ளன
உள்நாட்டு விமானப் போக்குவரத்தை அதிகரிக்கவும், விமானப் பயணங்களுக்கான கட்டணங்களைக் குறைக்கும் நோக்கிலும் சிவில் விமானப் போக்குவரத்து அமைச்சகம் 21.10.2016 அன்று உடான் திட்டத்தை அறிமுகப்படுத்தியது. சந்தைத் தேவை அடிப்படையிலான இந்தத் திட்டத்தில் விமான நிறுவனங்கள் தங்களுக்கேற்ற வழித்தடங்களை தேர்வு செய்து, ஏலத்திற்கு விண்ணப்பித்து, விமானப் போக்குவரத்தை செயல்படுத்துகின்றன.
இந்தத் திட்டத்தின்கீழ், 31.01.2023 வரையிலான காலக்கட்டத்தில் 73 விமான நிலையங்கள் பயன்பாட்டுக்கு கொண்டுவரப்பட்டுள்ளன. இவற்றில் 9 ஹெலிகாப்டர் தளங்களும், 2 நீர்வழி ஏரோட்ரோம்களும் அடங்கும். பயன்பாட்டில் இல்லாத 100 விமான நிலையங்கள், ஹெலிபேட்கள் மற்றும் நீர் ஏரோட்ரோம்களை 2024 ஆம் ஆண்டுக்குள் உடான் திட்டத்தின்கீழ், புதுப்பித்து மேம்படுத்த மத்திய அரசு ஒப்புதல் அளித்துள்ளது.
தமிழ்நாட்டைப் பொறுத்தவரை உடான் திட்டத்தின்கீழ், சேலம் விமான நிலையம் 2018 ஆம் ஆண்டு முதல் செயல்பாட்டுக்கு வந்துள்ளது.
இந்தத் தகவலை சிவில் விமானப் போக்குவரத்து துறை இணையமைச்சர் திரு வி கே சிங், மாநிலங்களவையில் இன்று எழுத்து மூலம் அளித்த பதிலில் தெரிவித்துள்ளார்.
(
பிரதமர் அலுவலகம்
ஜார்கண்ட் மாநிலத்தில் பிரதமர் பல்வேறு வளர்ச்சி திட்டங்களை துவக்கி வைத்தார்
ஜார்கண்ட் மாநிலத்தின் சாஹிப்கன்ஜில் நடைபெற்ற நிகழ்ச்சியில் பிரதமர் திரு. நரேந்திர மோடி பல்வேறு வளர்ச்சி திட்டங்களை துவக்கி வைத்தார்.
கங்கை நதிக்கு மேலே 4-வழிப்பாதை பாலம் மற்றும் பல பல்முனை முனையம் அமைப்பதற்கான அடிக்கல்லை பிரதமர் நாட்டினார். வாரணாசியில் இருந்து ஹால்டியா வரையிலான தேசிய-கடல்வழி பாதை 1-ஐ அமைப்பதற்கு இந்த பல்முனை நிலையம் முக முக்கியமாகும்.
311 கி.மீ அளவிலான கோவிந்தபூர்-ஜமத்தரா-தும்கா-சாஹிப்கன்ஜ் நெடுஞ்சாலையை துவக்கிவைத்த பிரதமர் சாஹிப்கன்ஜ் மாவட்ட மருத்துவமனை மற்றும் சாஹிப்கன்ஜ் மாவட்ட நீதிமன்ற வளாகத்தில் அமைக்கப்பட்டிருக்கும் சூரிய மின் சக்தியை நாட்டுக்கு அற்பணித்தார்.
பஹாடியா சிறப்பு இந்திய ரிசர்வ் படையில் சேரும் காவலர்களுக்கு நியமன சான்றிதழ்களை வழங்கிய பிரதமர் சுய உதவி குழுக்களின் பெண் தொழில் முனைவோர்களுக்கு ஸ்மார்ட் போன்களை வழங்கினார்.
இந்த நிகழ்ச்சியில் பேசிய பிரதமர் இந்த வளர்ச்சி திட்டங்கள் சந்தல் பர்கனா பகுதிக்கு நன்மையை உண்டாக்கும், மேலும் பழங்குடி சமூகங்களின் வளர்ச்சிக்கு பெரிதும் உதவும் என்று கூறினார். இந்தியாவில் உள்ள ஏழை மக்கள் கண்ணியமான வாழ்க்கையை வாழ ஆசைப்படுவதோடு தங்களின் திறமையை நிரூபிக்க வாய்ப்பினையும் தேடுகின்றனர். அவர்களின் திறமையில் தனக்கு முழு நம்பிக்கை உள்ளது என்று பிரதமர் கூறினார்.
உண்மைக்கான காலம் இந்தியாவில் துவங்கிவிட்டது என்று கூறிய பிரதமர் ஏழை மக்கள் தங்களுக்கு உரியவற்றை பெறுவதற்காக தான் எடுக்கும் முயற்சிகளுக்கு பொதுமக்கள் ஆசி தேவை என்று கேட்டுக்கொண்டார்.
(
அறிவியல் மற்றும் தொழில்நுட்பத்துறை
இந்தியாவில் நானோ சார்ந்த விவசாய இடுபொருள் மற்றும் உணவு உற்பத்திகளுக்கான மதிப்பீட்டு விதிமுறைகளை திரு.நரேந்திர சிங் தோமருடன் டாக்டர் ஹர்ஷ்வர்தன் வெளியிட்டார்.
மத்திய அறிவியல் மற்றும் தொழில்நுட்பம், சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன், மத்திய விவசாயம் மற்றும் விவசாயிகள் நலத்துறை, ஊரக மேம்பாடு மற்றும் பஞ்சாயத்து ராஜ் அமைச்சர் திரு.நரேந்திர சிங் தோமர் ஆகியோர் காணொளிக் காட்சி மூலம் இந்தியாவில் நானோ சார்ந்த விவசாய இடுபொருள் மற்றும் உணவு உற்பத்திகளுக்கான மதிப்பீட்டு விதிமுறைளை இன்று வெளியிட்டனர்.
இந்த நிகழ்ச்சியில் உரையாற்றிய டாக்டர் ஹர்ஷ் வர்தன், ‘’அதிகரித்து வரும் மக்கள்தொகைக்கு உணவு வழங்கத் தேவையான சவாலைச் சமாளிப்பதற்கான சிறந்த பயிர்ப் பாதுகாப்பு மற்றும் உற்பத்தியை அதிகரிப்பதன் மூலம் விவசாய முறைகளை முன்னேற்றும் ஆற்றல் நானோ உயிரித் தொழில்நுட்பத்துக்கு உள்ளது’’ என்றார். ‘’பயிர்களுக்கு ரசாயன இடுபொருள்களை அதிக அளவில் இடுவதுடன் ஒப்பிடுகையில், நானோ-ஊட்டச்சத்துப் பயன்பாடு, நிலத்தடி மற்றும் நிலத்துக்கு மேல் உள்ள தண்ணீர் உபயோகத்தைக் குறைப்பதுடன், சுற்றுச்சூழல் மாசுபடுவதையும் வெகுவாகக் குறைக்கிறது’’ என்று அவர் கூறினார். ‘’இந்த விதிமுறைகள், கொள்கை வகுப்பவர்கள், ஒழுங்குமுறையாளர்களுக்கு, வருங்காலத்தில், நானோ சார்ந்த விவசாய இடுபொருள் மற்றும் இந்திய உணவுத்துறைக்கு மிகச்சிறந்த வழிமுறைகளை வகுக்க உதவும். இந்தத் துறைகளில் நானோ அடிப்படையிலான சேர்ப்புகள் மற்றும் உற்பத்தியை வணிக ரீதியில் உருவாக்க தொழில் பிரிவுகளுக்கும், புதிய கண்டுபிடிப்பாளர்களுக்கும் இது ஊக்கமளிக்கும்’’ என்று அவர் கூறினார்.
நிகழ்ச்சியில் உரையாற்றிய திரு. நரேந்திர சிங் தோமர், ‘’ இந்த விதிமுறைகளின் தொகுப்பு, வணிக ரீதியில் பயன்படுத்தக்கூடிய, தரத்தை வரையறுத்தல், நானோ- தொகுப்பை மதிப்பிடும் பாதுகாப்பான, செயல்திறனை நோக்கிய மிக முக்கியமான நடவடிக்கைகளில் ஒன்றாகும்’’ என்று கூறினார். ‘’ இந்தியாவில் நானோ சார்ந்த விவசாய இடுபொருள் மற்றும் உணவு உற்பத்திகளுக்கான மதிப்பீட்டு விதிமுறைகள், 2022-வாக்கில் விவசாய வருமானத்தை இருமடங்காக்கும் நமது நோக்கத்தை நிறைவேற்றவும், நீடித்த விவசாயம் குறித்த தேசிய இயக்கத்தின் நோக்கத்தை எட்டவும் அவற்றின் முக்கிய பலன்களைப் பெறுவதற்கும் வழிவகுக்கும்’’ என்று அவர் கூறினார்.
தற்போதைய இந்த விதிமுறைகள் நானோ –விவசாய-இடுபொருள்கள் மற்றும் நானோ- விவசாய உற்பத்திப் பொருள்களுக்குப் பொருந்தும். மேலும், இவை நானோ கலவைகள் மற்றும் சென்சார்களுக்கு மட்டுமல்லாமல், பயிர்கள், உணவு, தரவு கையகப்படுத்துதல் ஆகியவற்றுடன் நேரடி தொடர்பு தேவைப்படுபவர்களுக்கும் பொருந்தக்கூடியவை.
(Visitor Counter : 233
குடியரசுத் தலைவர் செயலகம்
பார்சி புத்தாண்டை முன்னிட்டு குடியரசுத் தலைவர் வாழ்த்து
பார்சி புத்தாண்டை முன்னிட்டு குடியரசுத் தலைவர் திருமதி திரௌபதி முர்மு விடுத்துள்ள வாழ்த்துச் செய்தியில் கூறியிருப்பதாவது:-
"பார்சி புத்தாண்டு நவ்ரோஸ் நன்னாளில், அனைத்து சக குடிமக்களுக்கும், குறிப்பாக நமது பார்சி சகோதர சகோதரிகளுக்கு எனது அன்பான வாழ்துக்களைத் தெரிவித்துக் கொள்கிறேன்.
பார்சி புத்தாண்டு நவரோஸ் நம்பிக்கை, மகிழ்ச்சி மற்றும் உற்சாகத்தின் திருவிழாவாகும். ஏழைகளுக்கு உதவ இந்த விழா நமக்கு ஒரு வாய்ப்பை வழங்குகிறது. பார்சி சமூகத்தினர் தங்கள் தொலைநோக்குப் பார்வை, கடின உழைப்பு மற்றும் தொழில்முனைவோர் மனப்பான்மை மூலம் நமது தேசத்தின் வளர்ச்சியில் கணிசமான பங்களிப்பை வழங்கியுள்ளனர்.
இந்த நவரோஸ் பண்டிகை அனைவருக்கும் மகிழ்ச்சியையும் செழிப்பையும் கொண்டு வரட்டும்".
ஜனாதிபதியின் செய்தியைக் காண இங்கே சொடுக்கவும் -
உள்துறை அமைச்சகம்
மத்திய அரசின் 7 வது சாதனை ஆண்டுகள் நிறைவு: பிரதமர் திரு நரேந்திர மோடிக்கு மத்திய உள்துறை அமைச்சர் திரு அமித்ஷா வாழ்த்து
பிரதமர் திரு நரேந்திர மோடியின் தலைமையிலான மத்திய அரசு 7 சாதனை ஆண்டுகளை நிறைவு செய்ததற்காக, பிரதமர் திரு நரேந்திர மோடிக்கு, மத்திய உள்துறை அமைச்சர் திரு அமித்ஷா வாழ்த்து தெரிவித்துள்ளார்.
தொடர்ச்சியாக வெளியிட்ட சுட்டுரைகளில் திரு அமித்ஷா கூறுகையில், ‘‘ வளர்ச்சி, பாதுகாப்பு, பொதுமக்கள் நலன் மற்றும் முக்கிய சீர்திருத்தங்களின் ஈடுஇணையற்ற ஒருங்கிணைப்பின் தனித்துவமான உதாரணத்தை மோடி அரசு அளித்துள்ளது.’’ என கூறியுள்ளார்.
‘‘ இந்த 7 ஆண்டுகளில், திரு நரேந்திர மோடி, தனது உறுதியான, முழுமையான நலத்திட்ட கொள்கைளால், நாட்டின் நலன்தான் மிக முக்கியம் என ஒரு புறமும், மறுபுறம் ஏழைகள், விவசாயிகள் மற்றும் பின்தங்கிய மக்களின் வாழ்க்கைத் தரத்தை மேம்படுத்தி, தனது வலுவான தலைமையால் இந்தியாவை சக்திவாய்ந்த நாடாக மாற்றியுள்ளார்.’’ என மத்திய உள்துறை அமைச்சர் கூறியுள்ளார்.
‘‘ கடந்த 7 ஆண்டுகளாக, பிரதமர் திரு நரேந்திர மோடியின் சேவை மற்றும் அர்ப்பணிப்பில் அசைக்க முடியாத நம்பிக்கையை நாட்டு மக்கள் தொடர்ந்து வெளிப்படுத்தினர். அதற்காக, நாட்டு மக்களுக்கு நான் தலை வணங்குகிறேன். பிரதமர் திரு நரேந்திர மோடியின் தொலைநோக்கு தலைமையின் கீழ், நாம் அனைத்து சவால்களையும் வெல்வோம் மற்றும் இந்தியாவின் வளர்ச்சி பயணத்தை தடைகள் இன்றி தொடர்வோம் என்பதில் நான் உறுதியாக உள்ளேன்’’ என திரு அமித்ஷா கூறியுள்ளார்.
-----
(Visitor Counter : 150
ஆயுஷ்
பாரம்பரிய மருத்துவமுறைகள் மற்றும் ஹோமியோபதி துறையில் இந்தியா – பொலிவியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், பாரம்பரிய மருத்துவமுறைகள் மற்றும் ஹோமியோபதி துறையில், இந்தியா – பொலிவியா இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்த புரிந்துணர்வு ஒப்பந்தம் மார்ச் 2019-ல் பொலிவியாவில் கையெழுத்தானது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் பயணவழி வசதிகளை மேம்படுத்துதல்
தேசிய நெடுஞ்சாலைகளில் பயணம் செய்வோருக்கான வசதிகளை ஏற்படுத்தித்தர 183 இடங்களை தேசிய நெடுஞ்சாலை ஆணையம்  கண்டறிந்துள்ளது. இந்த இடங்களில் கார்கள், பஸ் மற்றும் லாரிகள் நிறுத்த தனித்தனி இடங்கள், உணவகங்கள், குறைந்த விலையில் உணவு கிடைக்கும் டாபாக்கள், பொதுதொலைபேசி வசதி, ஏடிஎம், எரிபொருள் நிரப்பும் நிலையம், சிறிய பழுதுகளை சரிசெய்து கொள்ள ஏற்பாடுகள், ஓய்வு அறைகள், சுத்தமான கழிப்பறைகள், அந்த இடங்களை ரசிக்கும் முறையில் அமைத்தல், சிறுதேவைகளுக்கான பொருட்களை வாங்குவதற்கான கியோஸ்க்குகள் மற்றும் அரசாங்கத்தின் நலத்திட்டங்களை முறையாக, திட்டமிட்ட முறையில் விளம்பரப்படுத்துவதற்கான இடம் போன்ற வசதிகள், இந்த இடைத்தங்கல் இடங்களில் ஏற்பாடு செய்யப்படும். பயணவழி வசதிகள், இப்போது நெடுஞ்சாலை மேம்பாட்டுத் திட்டங்களின் ஒரு பகுதியாக அமைந்துவிட்டன.
அடையாளம் காணப்பட்டுள்ள 183 இடங்களில் 63 இடங்களுக்கான நிலம் தேசிய நெடுஞ்சாலை ஆணையத்தின் வசம் உள்ளது. 16 இடங்களுக்கு ஏல முறையில் விருப்பங்கள், 2017 ஆகஸ்ட் மாதம் இறுதிக்குள் அளித்திட கோரப்பட்டுள்ளன. மீதமுள்ள இடங்களுக்கும் விரைவில் கோரப்படும். இந்த திட்டத்தை முழுமையாக அமூல்படுத்துவதில் உதவுவதற்கும், குறிப்பிட்ட இந்த வசதிகளை மேம்படுத்துவதிலும் செயல்படுத்துவதிலும், இத்தகைய விஷயங்களில் சிறந்து விளங்கும் நிறுவனங்களை ஈடுபடுத்த திட்ட மேலாண்மை ஆலோசகர் ஒருவர் நியமிக்கப்பட்டுள்ளார்.
தேசிய நெடுஞ்சாலைகளில் இயங்கும் சில்லறை விற்பனை நிலையங்களுக்கு இந்த திட்டத்தில் தங்களை இணைத்துக்கொள்ள அமைச்சகம் அனுமதி அளிக்கிறது. இத்தகைய அனுமதி பெறும்போது கையொப்பமிடப்பட்ட ஒப்பந்தத்தின் ஒருபகுதியாக, கழிப்பறை மற்றும் குடிநீர் வசதியை பயனார்களுக்கு வழங்க வேண்டும் என்பது கட்டாயமாக்கப்பட்டுள்ளது. நெடுஞ்சாலைகளில், இதைப்போன்ற முறையில் அளிக்கப்படும் பயணவழி வசதிகளுக்கென்று தனியாக நிதி ஒதிக்கீடு செய்யப்படவில்லை.
மக்களவையில் இன்று எழுப்பப்பட்ட கேள்வி ஒன்றுக்கு அளித்த எழுத்துப்பூர்வமான பதிலில், சாலைப் போக்குவரத்து மற்றும் நெடுஞ்சாலைத்துறை மத்திய இணை அமைச்சர் திரு பொன்.இராதாகிருஷ்ணன் அவர்கள் இந்த விவரங்களை தெரிவித்தார்.
அறிவியல் மற்றும் தொழில்நுட்பத்துறை
எதிர்காலத்தில் கொண்டைக்கடலை பயிரில் ஏற்படக் கூடிய வறண்ட வேர் அழுகல் போன்ற நோய்களை ஏற்படுத்தக் கூடிய மண்ணில் வளரும் தாவரநோய் கிருமிகளுக்கு பருவநிலை மாற்றம் சாதகமாக இருக்கும்
கொண்டைக்கடலை பயிரின் வேர் அல்லது தண்டுப் பகுதியைத் தாக்கக் கூடிய வறண்ட வேர் அழுகல் நோய்க்கு, அதிக வெப்பநிலை வறட்சி சூழல் மற்றும் குறைவான மண் ஈரத்தன்மை போன்ற சூழல்கள் சாதகமாக இருக்கும் என்பதை இந்திய விஞ்ஞானிகள் கண்டறிந்துள்ளனர். இந்த கண்டுபிடிப்பு, நோய் எதிர்ப்புத் தன்மையை உருவாக்கவும், மேம்பட்ட பயிர் மேலாண்மை உத்திகளை வகுக்கவும் உதவிகரமாக இருக்கும்.
வறண்ட வேர் அழுகல் நோய், பயிரின் வீரியத்தைக் குறைப்பதோடு, பழுப்படைந்த பச்சை இலை நிறம், மோசமான புதிய வளர்ச்சி மற்றும் கிளைக் கொல்லி போன்ற பாதிப்புகளை ஏற்படுத்தும். வேர் பாதிப்பு அதிக அளவில் ஏற்பட்டால், இலைகள் உடனடியாக வாடிவிடுவதுடன் மரத்திலேயே உலர்ந்துவிடும். உலகளாவிய சராசரி வெப்பநிலை அதிகரிப்பது, நாம் இதுவரை கேள்விபட்டிராத அளவுக்கு நோய்க்கிருமிகளை உருவாக்கக் கூடிய புதிய தாவர நோய்கள் ஏற்பட வழிவகுக்கும். இந்த நோய் கொண்டைக்கடலை பயிரின் வேர் அழுக வழிவகுக்கும். தற்போது இந்தியாவின் மத்திய மற்றும் தென்மாநிலங்கள், இந்த நோய் பாதிப்பு 5 – 35% ஏற்படக் கூடிய பகுதிகள் என அடையாளம் காணப்பட்டுள்ளது.
இந்த நோய் கிருமி ஏற்படுத்தப்படக் கூடிய பாதிப்பின் அளவை கருத்தில் கொள்வேமேயானால், வெகுவிரைவில் பெருந்தொற்றுப் பரவலுக்கான வாய்ப்பு உள்ளதால், இது தொடர்பான பின்னணியைக் கண்டறியும் ஆராய்ச்சியில் இக்ரிசாட் நிறுவனத்தின் டாக்டர் மம்தா சர்மா தலைமையிலான குழு ஈடுபட்டுள்ளது. இந்த ஆராய்ச்சிப் பணிகளுக்கு மத்திய அரசின் அறிவியல் தொழில்நுட்பத்துறை ஒத்துழைப்பு மற்றும் நிதியுதவி அளித்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1800763
குடியரசுத் தலைவர் செயலகம்
குடியரசுத் தலைவர் மாளிகையின் செய்திக் குறிப்பு
குடியரசுத் தலைவர் கீழ்கண்ட நியமன மற்றும் மாற்றல் ஆணைகளைப் பிறப்பித்துள்ளார்:
- கோவா ஆளுநர் திரு சத்ய பால் மாலிக், இடம் மாற்றம் செய்யப்பட்டு மேகாலயாவின் ஆளுநராக நியமிக்கப்பட்டுள்ளார்.
- மகாராஷ்டிரா ஆளுநர் திரு பகத் சிங் கோஷ்யாரி, தனது பொறுப்புகளுடன், கோவா ஆளுநரின் பொறுப்புகளையும் கூடுதலாக கவனிப்பார்
மேலே குறிப்பிட்ட நியமனங்கள் அவர்கள் பொறுப்பேற்கும் நாளிலிருந்து நடைமுறைக்கு வரும்.
புள்ளியியல் மற்றும் திட்ட அமலாக்கம் அமைச்சகம்
நிலையான வளர்ச்சி இலக்குகளுக்கான தேசிய கண்காணிப்பு கட்டமைப்புக்கு மத்திய அமைச்சரவை ஒப்புதல்
மத்திய அமைச்சரவைக் கூட்டம் பிரதமர் திரு. நரேந்திரமோடி தலைமையில் புதுதில்லியில் இன்று  நடைபெற்றது. நிலையான வளர்ச்சி இலக்குகள் குறித்து அவ்வப்போது மறு ஆய்வு செய்யவும், மேம்படுத்தவும், தேசிய அளவில் சுட்டிக்காட்டும் கட்டமைப்பை உருவாக்குவதற்கான உயர்மட்ட வழிகாட்டுதல் குழுவை ஏற்படுத்துவதற்கு இந்தக் கூட்டத்தில் ஒப்புதல் அளிக்கப்பட்டது.
இந்திய புள்ளி விவர தலைவர் மற்றும் புள்ளிவிவரங்கள், திட்ட அமலாக்க மத்திய அமைச்சகத்தின் செயலாளர் தலைமையில் இந்த உயர்மட்ட வழிகாட்டுதல் குழு அமைக்கப்படுகிறது. தகவல் விவர அமைச்சகங்கள் நிதி ஆயோக்கின் உறுப்பினர்கள் மற்றும் இதில் தொடர்புடைய இதர அமைச்சகங்களின் செயலர்கள் சிறப்பு அழைப்பாளர்களாக இக்குழுவில் இடம்பெறுவர். தேசிய அளவிலான சுட்டிக்காட்டும் கட்டமைப்பை மறு ஆய்வு செய்வதிலும் அதனை மேம்படுத்துவதிலும் இக்குழு ஈடுபடும்.
இலக்குகள்:
- நிலையான வளர்ச்சி மற்றும் இலக்குகளை இக்குழு அளவீடு செய்யும். நடைமுறையில் உள்ள தேசிய கொள்கைகள், செயல் திட்டங்கள், திட்டங்கள், வளர்ச்சிக்கான சவால்களை எதிர்கொள்வது குறித்து இக்குழு ஆய்வு செய்யும்.
- தேசிய அளவிலான குறியீடுகள் கட்டமைப்பின் புள்ளி விவர சுட்டிக்காட்டும் கருவிகள் நிலையான வளர்ச்சி இலக்குகளுக்கு முதுகெலும்பாக தேசிய அளவிலும், மாநில அளவிலும் செயல்படும். பலதரப்பட்ட நிலையான வளர்ச்சி இலக்குகளை எட்டுவதற்கான கொள்கைகள் குறித்தும் அறிவியல் ரீதியில் ஆய்வு செய்யப்படும்.
- தகவல்களைச் சுட்டிக்காட்டும் கருவியின் அடிப்படையில் தகவல்கள் மற்றும் திட்ட அமலாக்க அமைச்சகம் நிலையான வளர்ச்சி இலக்குகள் குறித்த தேசிய அறிக்கைகளை வழங்கும். வளர்ச்சி மதிப்பீடு, சவால்களை அடையாளம் காணுதல் மற்றும் தேசிய அளவில் பின்பற்றுவதற்கான பரிந்துரைகளையும் இக்குழு வழங்கும்.
- உயர்மட்ட வழிகாட்டுதல் குழு, தேசிய அளவிலான சுட்டிக்காட்டும் கட்டமைப்பை வழக்கமான அடிப்படையில் மேம்படுத்துவது குறித்து மறுஆய்வு செய்யும்.
- தகவல் விவர அமைச்சகங்கள் மற்றும் துறைகள் ஆகியவை தகவல்கள் மற்றும் திட்ட அமலாக்க அமைச்சகத்திற்கு அவ்வப்போது தகவல்களைத் தெரிவிக்கும்.
- அதிநவீன தகவல் தொழில்நுட்பக் கருவிகள் திறமையான கண்காணிப்புக்கு பயன்படுத்தப்படும்.
நிலையான வளர்ச்சி இலக்குகள் :
- பொருளாதார, சமூக மற்றும் சுற்றுப்புற மேம்பாட்டுக்கான அளவுகோல்களை ஒருங்கிணைக்கும். மாறிவரும் உலகில் “அனைவரும் இணைவோம், அனைவரும் உயர்வோம்” என்ற அடிப்படை கொள்கையின்படி, வறுமை ஒழிப்பு, வளம் ஆகியவற்றில் இக்குழு கவனம் செலுத்தும்.
- நிலையான வளர்ச்சி இலக்குகள், 17 குறிக்கோள்கள் மற்றும் 169 இலக்குகளுடன், நிலையான சம அளவிலான பொருளாதார வளர்ச்சி, அனைவருக்கும் பெரிய அளவிலான வாய்ப்புகள் ஏற்றத்தாழ்வை குறைப்பது, அடிப்படை வாழ்க்கை தரத்தை உயர்த்துவது, சமஅளவிலான சமூக வளர்ச்சியை மேம்படுத்துவது ஆகியவற்றில் கவனம் செலுத்தும்.
- தேசிய அளவில் நிலையான வளர்ச்சி இலக்குகளின் கண்காணிப்பு மற்றும் முன்னேற்றங்களை எடுத்துரைப்பதற்கும் தேசிய சுட்டிக்காட்டும் கட்டமைப்பு உதவும்.
தேசிய சுட்டிக்காட்டும் கட்டமைப்பை அமல்படுத்துவதில் எந்த ஒரு நேரடியான நிதி விளைவுகளும் இல்லை. எனினும், சம்பந்தப்பட்ட அமைச்சகங்கள் தங்களது தகவல் அமைப்புகளை மாற்றி அமைப்பது அவசியமாகிறது.
நிலையான வளர்ச்சி இலக்குகள் மக்களின் வாழ்வில் மாற்றங்களை ஏற்படுத்தும் என்று எதிர்பார்க்கப்படுகிறது. மேலும் நிலையான வளர்ச்சி இலக்குகளை அமல்படுத்துவதில் ஏற்படும் முன்னேற்றங்கள் குறித்தும் இக்குழு கண்காணிப்பதால் தேசிய அளவில் பயனளிக்கும்.